John Aubrey
<s>Džon Obri (; Viltšir, 12. mart 1626 — Oksford, 7. jun 1697) je bio engleski arheolog.</s><s>Odlikovao ga je naučni pogled na svet i želja da se pristup svakom problemu temelji na principima klasifikacije i komparacije.</s><s>Taj novi odnos jasno je 1686. formulisao Obrijev savremenik dr Robert Plot: „</s>

<s>Stav arheologa onoga doba bio je da je proučavanje starina samo sastavni deo proučavanja predela pa se tako i Obri u svom voljenom Viltširu osvrće na sve vrste prirodnih i veštačkih pojava.</s><s>Njegovo najbolje arheološko delo Monumenta Britanika () nikada nije objavljeno izuzev nekih delova uvršćenih u Kemdenovu „Britaniju“ iz 1695.</s><s>Sadržaj Britanskih spomenika otkriva Obrijeva interesovanja i pristup.</s><s>Prvi deo posvećen je velikim istorijskim spomenicima Veseksa među kojima su Stounhendž, Ejvberi i Silberi.</s><s>On je prvi izgradnju ovih spomenika pripisao predrimskim keltima i njihovom sveštenstvu, druidima, poznatim iz spisa Tacita i drugih autora.</s><s>Drugi deo se bavi prerimskim i rimskim logorima i utvrđenjima, kao i rimskim civilnim naseljima, opet prevashodno u Veseksu.</s><s>Treći deo je raznolikiji i obuhvata humke, keramiku, puteve, mozaičke podove i novčiće.</s><s>Četvrti deo, koji nikada nije završio bavi se odabranim srednjovekovnim spomenicima i studiji o arhitektonskim stilovima.</s><s>On je prvi ispravno zaključio da su prozori naročito pogodni za datiranje objekata.</s>

<s>Najznačajnija odlika njegovog dela je to što smatra da su podaci vredni sakupljanja i klasifikovanja sami po sebi a ne samo da bi potkrepili neku teoriju.</s><s>Isti stav susrećemo i kod njegovih savremenika u oblasti botanike i paleontologije.</s><s>Nije verovao u mit o dobrom divljaku koji je u to doba bio široko zastupljen u Evropi sahvaljujući upoznavanju sa severnoameričkim Indijancima.</s><s>Obrijev naučni stil je naslednika dobio u Vilijamu Stukliju.</s>

<s>Vanjske veze 
 The Correspondence of John Aubrey (1,073 letters) in EMLO
 
 
'Brief Lives', chiefly of Contemporaries, set down by John Aubrey, between the Years 1669 & 1696; edited by Andrew Clark
 Volume I A-H at the Internet Archive
 Volume II I-Y at the Internet Archive
 Richard Colt Hoare's `Life of John Aubrey' 
mym's Aubrey Shrine</s>

<s>Engleski arheolozi
Engleski historičari</s>

